FAK Afrikaanse Liedjietuin - FAK
FAK Afrikaanse Liedjietuin
Afrikaans en die brontaal
De Bijbel in het Afrikaans
deur Sarie Marais
Die FAK het die afgelope maande ’n Afrikaanse liedjietuin gevestig. Dit is geleë by die FAK-kantoor, op die terrein van die Voortrekkermonument in Pretoria. Die doel van die Afrikaanse liedjietuin is om Afrikaanse musiek te huldig deur op sigbare wyse erkenning te gee aan Afrikaanse kunstenaars wat ’n reuse rol in die musiekwêreld gespeel het.
Die kern van die tuin is ’n roostuin, wat aangeplant is met rose wat na kunstenaars vernoem is, soos byvoorbeeld Christa Steyn, Rina Hugo, Mimi Coertse, Anneli van Rooyen en Steve Hofmeyr. Tydlose Afrikaanse liedjies soos “Skipskop”, “Kinders van die Wind” en ander treffers word op graniet- en ander plate in die tuin uitgestal. Die name van eietydse kunstenaars wat oorlede is, soos onder andere Lucas Maree, Koos du Plessis en Louis van Rensburg sal ook in die tuin aangebring word.
Aangesien die FAK-kantore geleë is op die terrein van die Voortrekkermonument, sal die Afrikaanse liedjietuin ook toeriste lok en sodoende ’n groter bewusmaking kweek van die Afrikaanse liedjieskat en kunstenaars.
“As jy dink jy weet” – Ruhan du Toit
“Ek glo in jou” – Michelle Grace
“Kyk na my” – Leah
Sakkie Kotze sê:
September 12, 2013 om 8:39 nm
Baie geluk met ‘n baie mooi inisiatief. Dit verryk ons kultuur op praktiese en permanente wyse. Sakkie Kotze
Hanke Ceotzee sê:
September 13, 2013 om 5:47 vm
Sarie, Dis ‘n wonderlike inisiatief! Ek kan nie wag om dit te sien nie. Wanneer open dit, of kan mens al gaan kyk?
Marthinus van Bart sê:
Januarie 4, 2014 om 9:42 nm
Geagte FAK lesers,
Ek is besig om navorsing te doen oor die rol van die mondfluitjie (diatonies) in Boeremusiek. Kan mense wat meer van die onderwerp en die geskiedenis daarvan weet, asb met my kontak maak by epos: kultuurkroniek@gmail.com
Roda Pelser sê:
September 1, 2014 om 1:41 nm
Ek soek asb inligting ivm die liedjie tuin.
Die lede van die Centurion tuinbou klub dink daaraan om die tuin te besoek in Oktober.
Kan ons net deur die tuin loop?
Wat is die koste hieraan verbonde ?
Hoe lank neem dit om deur te loop ?
Irma Nortje sê:
Maart 23, 2017 om 1:04 nm
Ek is lid van die flak en ek soek meer inligti g our die liedjie tuin.
Kan iemand my AsB Kontak…
Johan Jansen van Vuuren sê:
Maart 28, 2017 om 1:38 nm
Hallo Irma, jy kan ‘n e-pos stuur vir samantha@fak.org.za